Case ID: 1209677
Sentence 6: Belə ki, Azərbaycan Respublikasının Cinayət-Prosessual Məcəlləsinin 155.1-ci maddəsinin tələbinə görə qətimkan tədbirləri müvafiq təhqiqatçı, müstəntiq, ibtidai araşdırmaya prosessual rəhbərliyi həyata keçirən prokuror və ya məhkəmə tərəfindən o hallarda tətbiq oluna bilər ki, cinayət təqibi üzrə toplanmış materiallar şübhəli və ya təqsirləndirilən şəxs tərəfindən cinayət prosesini həyata keçirən orqandan gizlənmək (CPM-nın 155.1.1), cinayət prosesində iştirak edən şəxslərə qanunsuz təsir göstərməklə, cinayət təqibi üzrə əhəmiyyət kəsb edən materialları gizlətməklə və ya saxtalaşdırmaqla ibtidai istintaqın və ya məhkəmə baxışının normal gedişinə mane olmaq (CPM-nın 155.1.2), cinayət qanunu ilə nəzərdə tutulmuş əməli yenidən törətmək və ya cəmiyyət üçün təhlükə yaratmaq (CPM-nın 155.1.3), cinayət prosesini həyata keçirən orqanın çağırışlarına üzrlü səbəblər olmadan gəlməmək və ya digər yolla cinayət məsuliyyətinə cəlb edilməkdən və cəza çəkməkdən boyun qaçırmaq (CPM-nın 155.1.4) və məhkəmə hökmünün icra edilməsinə maneə törətmək (CPM-nın 155.1.5) ehtimalına kifayət qədər əsas versin.